འདས་པའི་ལོ་བདུན་ནང་ཁོ་མོས་བོད་ཀྱི་ས་ཆ་ཁག་ནས་བྱིས་པ་ལོང་བ་འཚོལ་བ་དང་དུས་མཚུངས་ལོང་ཡིག་དགེ་རྒན་སྦྱོང་བརྡར་བྱེད་པ་སོགས་བྱས།༢༠༠༠ལོའི་ཟླ་བ༡༡པར་སཱ་པུ་རུས་ཡ་དང་བོད་ལྗོངས་དབང་པོ་སྐྱོན་ཅན་ལྷན་ཚོགས་མཉམ་འབྲེལ་བྱས་ནས་བཙུགས་པའི་ལོང་བའི་ལུས་གསོ་དང་ལས་རིགས་སྦྱོང་བརྡར་ལྟེ་གནས་དངོས་སུ་གཉེར་བ་དང་།ད་བར་བྱིས་པ་ལོང་བ༩༦ཡི་སྦྱོང་བརྡར་ལྟེ་གནས་དེ་ནས་རྒྱུན་གཏན་འཚོ་བའི་ལག་རྩལ་སྦྱོང་བརྡར་དང་བོད་རྒྱ་དབྱིན་གསུམ་གྱི་ལོང་ཡིགདེ་བཞིན་འཕུར་མཉེད་དང་།གློག་ཀླད།སླས་འཐགམཛེས་རྩལ་སོགས་སློབ་སྦྱོང་བྱས་ཡོད།སྤྱིར་བཏང་ནས་ལོ་གཉིས་ཙམ་སྦྱོང་བརྡར་བྱས་རྗེས་རྒྱུན་གཏན་སློབ་གྲྭར་སློབ་སྦྱོང་བྱེད་པར་འགྲོ་ཆོགབྱིས་པ་ལོང་བ་ཁ་ཤས་རྒྱུན་གཏན་སློབ་གྲྭར་སླེབས་སྐབས་སྦྱང་འབྲས་ཧ་ཅང་ལེགས་པོ་ཡོད།